《哭芝山 其一》
清代·邵齐焘

弱冠升朝列，册府掌朝玉。清标洁冰雪，胜抱陶卷轴。

一朝堕尘洁，黾勉亲案牍。侧身俗吏中，卑栖乖素蓄。

渐萌竞进图，随众更陆陆。岂忘止足分，所觊脱衔束。

中道逢赏音，拂拭能羽肉。意气徒倾人，冒进讵为福。

君房自罹宪，安仁竟遭戮。殉惠迷所守，希荣乃招辱。

乘田与士师，贤圣有遗躅。如何忽斯义，援上务欲速。

哀哉金玉躬，一误不可赎。

作者简介：(1718～1769)，字荀慈，号叔山，江苏常熟人。生于清圣祖康熙57年，卒于高宗乾隆34年，年52岁。幼异敏，读书晓大义。乾隆7年（公元1742年）进士，改翰林院庶吉士。散馆，授编修。居词馆10年，纂修书局者再。尝献《东巡颂》，时称为班、扬之亚。性夷旷，年未40，即罢官归。自颜其堂曰“道山禄隐。”主讲常州龙城书院，黄景仁、洪亮吉皆从受学。齐焘善为骈体文，意欲矫陈维崧、吴绮、章藻功三家之失，故所作以气格排奡、色泽斑驳为宗。著有《玉芝堂诗文集》9卷，《清史列传》行于世。